Imtella' Settembru 20, 2020 - Aġġornata 20 Ta' Settembru, 2020 7:16am Fil-Belarussja, il-Pulizija arrestat mijiet ta' nisa li ħarġu jipprotestaw fil-kapitali Minsk għax iridu li l-President Alexander Lukashenkom jirriżenja. Irġiel libsin l-uniformijiet iċċirkundaw il-protestanti nisa li kienu parti minn demostrazzjoni fosthom mara ta' 73 sena li hija nanna u ikona tal-moviment li qed jipprotesta kontra l-President li ilu jaħkem il-pajjiż 26 sena. Ilum mistennija jkomplu l-protesti li ilhom għaddejjin aktar minn sitt ġimgħat kontra l-President għax qed jingħad li huwa bagħbas l-elezzjoni presidenzjali biex jibqa' fil-poter.